# Pedro Agramunt Font de Mora

Pedro Agramunt Font de Mora (castellà: Pedro Agramunt) (València, 12 de setembre de 1951 - 25 de novembre de 2024) fou un polític valencià, diputat al Congrés dels Diputats i a les Corts Valencianes.

## Biografia

Llicenciat en dret i diplomat pel IESE de Barcelona, va treballar com a directiu d'empreses del sector tèxtil, abans de dedicar-se a la política havia ocupat la presidència de la Confederació Empresarial Valenciana (CEV), de la Confederació Interprovincial de la Regió Valenciana (CIERVAL) i de l'Associació Valenciana d'Empresaris.
Vocal del Comitè Executiu Nacional del Partit Popular (1989-1990); Vocal de la Comissió Permanent (1989-1993). President provincial del Partit Popular de València (1989-1993) i president del Partit Popular de la Comunitat Valenciana (1990-1993). A les eleccions a les Corts Valencianes de 1991 va ser candidat a la Presidència de la Generalitat Valenciana pel Partit Popular.
Va ser diputat per la província de València a les eleccions generals espanyoles de 1989, senador a les eleccions generals espanyoles de 1993, 1996, 2000, 2004, 2008 i 2011 i diputat a les eleccions a les Corts Valencianes de 1991 i eleccions a les Corts Valencianes de 1995.
Agramunt fou destituït com a president de l'assemblea parlamentària per confirmada corrupció en relació a l'anomenada Diplomàcia del Caviar. El Consell d'Europa el tirà del càrrec de Presidència d'aquest consell el maig de 2018 per la seua presumpta implicació en un cas de frau electoral.

## Controvèrsia

Encara que tingué un perfil relativament baix als mitjans de comunicació no espanyols, fou el focus d'una controvèrsia significativa, ja que fou el ponent de l'Assemblea Parlamentària del Consell d'Europa sobre els presos polítics a l'Azerbaidjan. Els activistes pels drets humans han criticat Agramunt per la seva proximitat amb el règim de l'Azerbaidjan, i han posat en relleu que ha fet molt poc per denunciar les nombroses violacions dels drets humans. Leyla Yunus, un dels activistes pels drets humans de l'Azerbaitjan que havien criticat Agramunt al juny de 2014, ha estat arrestada des de llavors per càrrecs que Human Rights Watch ha titllat com a "farsa".
En 2013 el think tank Iniciativa d'Estabilitat Europea va demanar la dimissió d'Agramunt del seu càrrec de ponent, al·legant que havia encobert violacions sistemàtiques dels drets humans a l'Azerbaidjan.

## Referències

* ↑ NTC, À Punt. «Mor als 73 anys Pedro Agramunt, històric dirigent del PP valencià», 25-11-2024. [Consulta: 25 novembre 2024].
* ↑ Fitxa del Congrés dels Diputats (castellà)
* ↑ «FITXA III LEGISLATURA CORTS VALENCIANES». Arxivat de l'original el 2015-12-08. [Consulta: 16 juny 2012].
* ↑ «FITXA IV LEGISLATURA CORTS VALENCIANES». Arxivat de l'original el 2015-12-08. [Consulta: 16 juny 2012].
* ↑ «El Pantano Europeo (Diplomacia Del Caviar Parte 2) – Fiscales, corrupción y el Consejo de Europa | ESI». [Consulta: 26 març 2021].
* ↑ «Dismissal of Mr Pedro Agramunt, President of the Parliamentary Assembly».
* ↑ «El senador del PP Pedro Agramunt, acusat de corrupció i suborns en un informe del Consell d’Europa». [Consulta: 26 març 2021].
* ↑ «Council of Europe bans ex-president from top posts over vote rigging». The Guardian, 16-05-2018 [Consulta: 23 maig 2018].
* ↑ «PACE co-rapporteurs give assessment of situation in Azerbaijani legal system». TREND News Agency [Consulta: 12 setembre 2014]. «Còpia arxivada». Arxivat de l'original el 2015-12-08. [Consulta: 7 setembre 2015].
* ↑ «Human rights defenders believe Pedro Agramunt is not best candidate for position of PACE Rapporteur on political prisoners in Azerbaijan». CK correspondent, 27-06-2014 [Consulta: 12 setembre 2014]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 7 setembre 2015].
* ↑ «'Arrested. In a bus with great people!'», 29-01-2013. [Consulta: 12 setembre 2014].
* ↑ «Azerbaijan: Leading Rights Defender Arrested». [Consulta: 12 setembre 2014].
* ↑ «A Portrait of Deception: Monitoring Azerbaijan or Why Pedro Agramunt should resign». , 22-01-2013 [Consulta: 12 setembre 2014].

## Enllaços externs

* Biografies de polítics valencians Arxivat 2009-09-20 a Wayback Machine.
* LAS PROVINCIAS: Presidents Regionals AP-PP
* 7 Presidents AP-PP en la Comunitat Valenciana